VIRON PASTORIT AREENALLA
Hyvää päivää rakkaat katsojat! Nimeni on Nikolai Rütkinen.
Olen venäjänkielisen helluntai- seurakunnan vanhin pastori -
Lasnamäessä, Tallinnassa, Virossa.
Esitämme mielenkiintoisen neljän jakson ohjelmasarjan.
Tänään aiheenamme on: -
Miten tärkeää on periksi antamattomuus.
Raamattu rohkaisee meitä, -
ja antaa meille mielenkiintoisia avaimia, -
joilla voimme tänään avata tiettyjä lukittuja ovia.
Näin pääsemme eteenpäin elämässä, kehitymme ja opimme.
Emme voi elää pelkillä herkuilla ja makeisilla.
Elämässä on myös vaikeuksia.
Sanotaan, että jos syö liikaa makeaa, tulee reikiä hampaisiin.
Myös elämässä täytyy mennä vaikeiden tilanteiden läpi.
Emme kuitenkaan ole yksin, vaan Jumala on kanssamme.
Jumala ei koskaan jätä eikä hylkää kansaansa.
Sinusta voi tuntua kuin olisit yksin.
Ehkä perheessäsi on koettu surua tai olet menettänyt läheisesi.
Ehkä sinulle on sattunut jotain kuten tuhansille muille ihmisille.
Raamattu kuitenkin rohkaisee meitä.
Voimme oppia, ja saada Jumalalta yliluonnollista apua.
Katsotaankin tänään, miten Raamattu rohkaisee jokaista meitä, -
kun kuljemme läpi oman erämaamme.
Jumala ei jätä meitä.
Haluan lukea teille pätkän Matteuksen evankeliumista, 4. luku.
Siinä kerrotaan, miten Pyhä Henki johdatti Jeesuksen erämaahan.
Se tuntuu ehkä vähän omituiselta.
Johdattaisivatko Pyhä Henki ja itse Jumala Jeesuksen erämaahan?
Siellähän on vaikeuksia ja kiusauksia.
Siellä ei ole ruokaa eikä vettä.
Miksi näin piti tehdä?
Eikö olisi ollut parempi levätä jossakin ja nauttia elämästä?
Olkoon tämä evankeliumin kertomus meille kaikille rohkaisuksi.
Matteuksen evankeliumi, 4. luku: -
"Sitten Henki vei Jeesuksen ylös erämaahan perkeleen kiusattavaksi.
Ja kun Jeesus oli paastonnut 40 päivää ja 40 yötä, -
tuli hänen lopulta nälkä.
Silloin kiusaaja tuli hänen luoksensa ja sanoi hänelle: -
'Jos sinä olet Jumalan Poika, -
niin käske näiden kivien muuttua leiviksi'.
Mutta Jeesus vastasi: -
'Kirjoitettu on: 'Ei ihminen elä ainoastaan leivästä, -
vaan jokaisesta sanasta, joka Jumalan suusta lähtee'.
Silloin perkele otti hänet kanssansa pyhään kaupunkiin -
ja asetti hänet pyhäkön harjalle ja sanoi hänelle: -
'Jos sinä olet Jumalan Poika, niin heittäydy tästä alas; -
sillä kirjoitettu on: 'Hän antaa enkeleilleen käskyn sinusta', -
ja: 'He kantavat sinua käsillänsä, ettet jalkaasi kiveen loukkaisi'.
Jeesus sanoi hänelle: 'Taas on kirjoitettu: -
'Älä kiusaa Herraa, sinun Jumalaasi'.
Taas perkele otti hänet kanssansa sangen korkealle vuorelle -
ja näytti hänelle kaikki maailman valtakunnat ja niiden loiston -
ja sanoi hänelle: 'Tämän kaiken minä annan sinulle, -
jos lankeat maahan ja kumarrat minua'.
Silloin Jeesus sanoi hänelle: 'Mene pois, Saatana!
On kirjoitettu: 'Herraa, Jumalaasi, sinun tulee kunnioittaa -
ja ainoastaan häntä palvella.'
Silloin Paholainen jätti Jeesuksen rauhaan, -
ja hänen luokseen tuli enkeleitä, jotka palvelivat häntä."
Tämän mielenkiintoisen kertomuksen voimme lukea -
aivan Matteuksen evankeliumin alusta.
Voimme todellakin lukea siitä, -
että Pyhä Henki johdatti Jeesuksen erämaahan.
Siellä hän joutui koettelemuksiin -
ja erinäisiin kiusauksiin.
Myös meidän koettelemuksemme antavat meille voimaa -
kulkea oman erämaamme läpi voittajina.
Vaikeuksien paineen alla olisi niin usein helppo luovuttaa.
Niin monet heittävät hanskat tiskiin.
Elämän olosuhteet ja vaikeudet lamaannuttavat ihmisen.
Joku on sanonut seuraavan mielenkiintoisen fraasin: -
Kiusaus luovuttaa on voimakkain juuri ennen voittoa.
Toisin sanoen juuri kun voitto on jo melkein näkyvissä, -
kiusaus luovuttaa on kaikkein suurin.
Silloin juuri tekisi mieli heittää hanskat tiskiin ja antaa periksi.
Kukaan ei tarvitse minua, en tar- vitse edes itseäni. Minä luovutan.
Sanan 'luovuttaa' voisi myös sanoa toisin.
Esimerkiksi: lakata vastustamasta -
tai: tunnustaa oma tappionsa, -
perääntyä jostakin -
ja vaikeuksien edessä kieltäytyä jostakin aikomuksesta tai asiasta.
Antaa periksi jollekin tai jostakin, tai myöntyä johonkin.
Huomaamme, että Jeesus aloitti Jumalalta saamansa palvelutyön -
sen jälkeen, kun Pyhä Henki oli koetellut häntä.
Hän läpäisi koettelemuksensa.
Voisi jopa sanoa, että hän läpäisi tenttinsä.
Hän oli valmis palvelukseen.
11. jakeessa sanotaan, että enkelit tulivat hänen luokseen -
ja palvelivat häntä hänen sel- viydyttyä kiusauksista voittajana.
Jeesukselta se onnistui, ja se voi onnistua sinultakin, rakas ystävä.
Tänään haluankin sanoa Jumalan ensisijaisen lupauksen: -
Älä koskaan luovuta!
Koska sinä et ole yksin.
Katsotaanpa joitain avaimia, jotka auttavat meitä pysymään lujina.
Ehkä sinulla on taisteluita tai olet erämaassa.
Sinulla voi olla vaikeuksia, joita vain sinä koet.
Et kuitenkaan ole yksin.
Ensimmäinen avain on Jumala. Hän on kanssasi.
Jos olet ottanut Jeesuksen vastaan henkilökohtaisena pelastajanasi, -
Jumala asuu nyt sisimmässäsi.
Hän asuu sinussa, ihmeellisessä temppelissä.
Sinusta on tullut yhtä Hänen kanssaan.
Jumala kulkee kanssasi kaikkialle.
Jumala kokee samat asiat kuin sinä.
Hän kulkee kanssasi vaikeuksissa.
Kuljet myös voittoihin Jumalan kanssa.
Kun olet pyytänyt Jeesuksen elämää- si, hän jakaa ateriansa kanssasi.
Näin Raamattu rohkaisee meitä: Sinä et ole yksin!
Siitä puhutaan heprealaiskirjeen 13. luvussa, jakeessa 5.
Siellä sanotaan: "Älkää olko vaelluksessanne ahneita; -
tyytykää siihen, mitä teillä on; -
sillä hän itse on sanonut: "En minä sinua hylkää enkä sinua jätä".
Jumala siis lupaa, ettei hän koskaan jätä sinua.
Uskot ehkä valheen, että olet yksin.
Ehkä olet yksin jossain tilanteessa tai asut yksin.
Ehkä läheiset ovat jättäneet sinut, ja koet yksinäisyyttä.
Mutta jos olet Jumalan kanssa, -
Hän on antanut sinulle voimakkaan lupauksen, -
ettei hän koskaan jätä eikä hylkää sinua.
On siis mahdotonta erottaa Jumalaa elämästäsi.
Sinä voit luottaa maailmankaikkeuden Luojaan.
Voit jakaa murheesi Hänen kanssaan.
Hän sanoo: "Minä en jätä enkä hylkää sinua.
Autan sinua pääsemään läpi."
Mikä auttoi Jeesusta selviytymään omasta erämaastaan?
Hän ei luovuttanut, koska hän tunsi pyhät kirjoitukset.
Jeesus itse on lihaksi tullut Sana.
Katsotaan vielä Matteuksen evankeliumin 4. lukua.
Näemme, miten Jeesus oli erämaassa syömättä ja juomatta 40 päivää.
Jos olisimme 40 päivää syömättä, johan siinä tulisi vähän nälkä.
Näin kävi Jeesuksellekin. Lopulta hänelle tuli nälkä.
Se oli hänelle kaikkein vaikein hetki.
Kaikki kulminoitui tähän kysymykseen: -
Elääkö vai kuollako? Jotain täytyi siis tapahtua.
Venäläiset sanovat: Ketju on vain niin vahva kuin sen heikoin lenkki.
Jeesus joutui tiukkaan paikkaan, kun hän paastosi 40 päivää.
Eli ei silloin, kun olet vahva ja elämäsi huipulla, -
vaan silloin, kun olet aivan pohjamudissa, -
saatana tulee kiusaamaan sinua.
Saatana sanoi Jeesukselle: -
"Jos sinä olet Jumalan Poika, -
niin käske näiden kivien muuttua leiviksi."
Hän siis sanoi: tee itsellesi syötävää. Mitä sinä murehdit?
Miksi sinun pitäisi kärsiä?
Jeesus vastasi hyvin selvästi näin: 'Kirjoitettu on'.
Samoin meidänkin täytyy tietää, mitä Raamattuun on kirjoitettu.
Kun tuntee Raamatun, sitä voi helposti käyttää elämässä.
Oikeaan aikaan, oikeassa hetkessä, oikeassa tilanteessa, oikea sana.
Jumalalla on sinulle lupaus.
Jeesus lainasi Vanhaa Testamenttia ja sanoi: -
"Ei ihminen elä ainoastaan leivästä."
Hän siis sanoi, että elämme muustakin kuin leivästä.
On jotain todellisempaa.
Hän nostaa näin rimaa hieman korkeammalle tasolle.
Hän näyttää, että on jotain muuta, joka antaa todellista elämää.
Mikä on se asia, joka tuo sinulle elämää?
Mikä voi antaa sinulle läpimurron ja voiton elämääsi?
Rakas ystävä: Raamattu, Jumalan Sana, Jumalan lupaus.
Jeesus sanoo, että ihminen ei elä ainoastaan leivästä, -
vaan jokaisesta sanasta, joka Jumalan suusta lähtee.
Lokuksen ja reeman välillä on ero.
On siis ero kirjoitetun sanan ja sen sanan välillä, -
jolla Jumala antaa sinulle elämää.
Reema on Jumalalta sinulle juuri oikeaan tilanteeseen tullut sana.
Jeesus sanoo, että Jumalan suusta lähtenyt sana -
on sinulle kuin leipää. Se vahvistaa sinua.
Ruokahan antaa meille voimaa ja energiaa.
Se antaa voimaa jatkaa eteenpäin ja olla luovuttamatta.
Samoin Jumalalta tullut sana auttaa sinua pysymään lujana.
Mene eteenpäin ja tee tekoja, jotka tuovat kunniaa Jumalalle.
Näemme, miten Jeesus torjui ovelasti ensimmäisen kiusauksen.
Hän ei luovuttanut, koska hän tunsi kirjoitukset.
Seuraavaksi saatana vei hänet pyhään kaupunkiin, -
ja asetti hänet pyhäkön harjalle.
Hänet siirrettiin siis kuin ihmeen kaupalla yhdestä paikasta toiseen.
Se oli tietynlainen merkki. Etkö sinäkin haluaisi nähdä ihmeitä?
Varmasti kaikki me. Kuten myös Jeesus.
Hänet siirrettiin yhdestä paikasta toiseen. Se on ihme.
Se ei ollut mikä tahansa paikka, vaan Jerusalemin pyhäkön muuri.
Hän oli Jumalan temppelin yläpuolella.
"Sitten hän sanoi: 'Jos sinä olet Jumalan Poika, -
niin heittäydy tästä alas, sillä kirjoitettu on...'"
Saatana siis siteeraa Psalmia 90. Myös hän tuntee pyhät kirjoitukset.
Kuvitelkaa, että saatana alkoi lainata pyhiä kirjoituksia.
Ensimmäisen kiusauksen torjumiseksi Jeesus käytti pyhiä kirjoituksia.
Saatana yritti vastata tähän.
Hän sanoi: minäkin tiedän, että Jumalan sanaan on kirjoitettu, -
ettet jalkaasi kiveen loukkaisi.
He kantavat sinua käsillänsä eikä sinulle satu mitään.
Näin on kirjoitettu.
Jeesus ei olekaan mikään hölmö.
Jeesus sanoi: 'Taas on kirjoitettu...'
Kiinnittäkää huomio sanaan "taas".
Meidän täytyy siis tuntea Sana niin hyvin, että voimme sanoa: -
"Taas on kirjoitettu..."
Tämän lisäksi toisessa jakeessa sanotaan: -
"Älä kiusaa Herraa, sinun Jumalaasi."
Jumalaa ei tarvitse kiusata.
Jumalan kanssa ei väännetä kättä ja sanota Hänelle, mitä tehdä.
Meidän pitäisi nöyrästi sanoa: "Tapahtukoon Jumala sinun tahtosi."
Näin meidän tulisi käyttäytyä.
Toinen avain, josta haluaisin teille tänään puhua, -
on Jumalan lupaus.
Ei Jumala ole ihminen niin, että hän valehtelisi.
Eli jos Jumala on sinulle jotain luvannut, se tulee tapahtumaan.
Koska Jumala seisoo lupaustensa takana.
Olet saanut juuri sinun tilanteeseesi sopivan lupauksen.
Voimme lukea näitä lupauksia Raamatusta.
Voimme kuunnella saarnoja seurakunnassa.
Sinä voit olla siellä, missä on elämää.
Voit olla seurakunnassa, jossa puhutaan Jumalan lupauksista.
Jumala on valmis lähettämään reema-sanan elämääsi.
Juuri sinne, missä sinä olet.
Meillä on niin ihmeellinen Jumala.
Jeesus siis sanoi: "Älä kiusaa Herraa, sinun Jumalaasi."
On olemassa lupaus, joka koskee terveyttäsi.
Esimerkiksi joku voi kärsiä fyysisistä rajoituksista.
Hänelle on lupaus, että Jumala on meidän parantajamme.
Hän on valmis parantamaan meidät.
Jeesus kantoi ristillä meidän kärsimyksemme ja sairautemme.
Hän otti kirouksen päällensä.
Se on Jumalan lahja ja lupaus sinulle.
Ota se kiitollisena vastaan.
Jumala auttaa meitä uskomaan siihen ja tapahtuu yliluonnollinen ihme.
Se on Jumalan lupaus.
Ehkä joku seisoo uskossa, että hänen sukulaisensa pelastuisivat.
Se ei ole helppoa.
Ehkä sinäkin janoat nähdä sukulaistesi pelastuvan.
Raamatussa luvataan, että koko sinun perhekuntasi pelastuu.
Usko, niin pelastut, sinä ja koko perhekuntasi.
Meidän tulee siis vain uskoa.
Meidän tulee vastaanottaa ja uskoa Jumalan lupaus, ja sanoa: -
Aamen. Tapahtukoon näin. Herra, uskon sinun sanaasi.
Tunnustan sanaa ja se, mitä lasket sydämelleni, tulee tapahtumaan.
Ihmeellinen avain, jolla voi -
päästä pois omasta erämaasta ja olla luovuttamatta, -
on ehdottomasti Jumalan lupaus.
Psalmi 119, jae 105: -
"Sinun sanasi on minun jalkaini lamppu -
ja valkeus minun tielläni."
Jumalan sana siis valaisee polkuasi.
Onhan selvää, että päivällä -
taskulampun kanssa kulkeminen olisi ehkä vähän hölmöä.
Mutta rakas ystävä, jos kuljetkin pimeän aikaan, -
jolloin ei näe edes eteensä, -
kuinka silloin löydät tien?
Kuinka voit jatkaa matkaasi?
Sinä tarvitset valonlähteen, -
joka on Jumalan sana ja Hänen lupauksensa.
Hänen sanansa valaisee polkuasi.
Sinä voit selkeästi valita seuraavan askeleesi, -
koska Jumalan sana ja lupaukset valaisevat tiesi.
Sinun on helppo päättää, miten toimia missäkin tilanteessa.
Jumala itse kulkee kanssasi.
Psalmi 119, jae 114:
"Sinä olet minun suojani ja kilpeni, -
sinun sanaasi minä panen toivoni."
Me voimme panna toivomme Jumalan sanaan.
Joku voi panna toivonsa hevosiin, toinen pankkitileihin, -
ja kolmas omaan voimaansa.
Joku muu taas luottaa ystäviin, hallitukseen tai johonkin muuhun.
Mutta jos kuljet Jumalan kanssa, mihin sinulla on oikeuskin, -
voit panna toivosi Jumalan sanaan.
Ei ole mitään niin järkkymätöntä kuin Jumalan sana.
Elävä Jumala puhuu eläviä sanoja, ja voit luottaa Häneen.
Jumala on antanut lupauksen. Sinä tulet pääsemään läpi.
Rakas ystävä, älä koskaan luovuta!
Olivatpa olosuhteet ympärilläsi sitten kuinka vaikeita, -
ja vaikka haluaisit lyödä hanskat tiskiin, älä koskaan luovuta!
Pysy lujana! Jumala on antanut sinulle sanansa.
Sinä voit seistä sen päällä -
ja laskea seuraavan askeleesi sen varaan.
"Jo ennen yön vartiohetkiä -
minun silmäni tutkistelevat sinun puhettasi." (Ps. 119:148)
2. Pietarin kirje 1:4: -
"joiden kautta hän on lahjoittanut meille kalliit -
ja mitä suurimmat lupaukset."
Apostoli Pietari sanoo, että meille on annettu -
suuret ja kalliit lupaukset, jotta me niiden kautta -
tulisimme jumalallisesta luonnosta osallisiksi -
ja pelastuisimme siitä turmeluksesta, -
joka maailmassa himojen tähden vallitsee.
Pietari pitää Jumalan lupauksia kallisarvoisina ja suurina.
Ja sitä ne todella ovat.
Jos haluat jatkaa juoksukilpaasi, -
jos koet sen olevan jotain, mitä sinun täytyy tehdä, -
sinulla on lupaus Jumalalta.
Jumalalla on sana jokaiseen sinun elämäsi ongelmaan.
Jumala itse on Sana.
Hän lähetti Poikansa, joka oli lihaksi tullut Sana.
Hänen omansa eivät ottaneet Häntä vastaan.
Oletko sinä valmis vastaanottamaan Jeesuksen omana pelastajanasi?
Hänhän on juuri se vastaus sinulle.
Usein kysymme, kuka voisi auttaa minua -
kulkemaan erämaani läpi?
Kehen voin panna toivoni? Mikä voi tehdä minusta järkkymättömän?
Tänä päivänä kaikki murenee, ja on kriisejä toisensa perään.
Sinä voit panna toivosi Jumalan sanaan.
Ei ole mitään niin järkkymätöntä kuin Jumalan sana.
Näemme, kuinka Jeesus voitti erämaan.
Hän poistui erämaasta voittajana.
Hän tiesi, ettei Hän ollut yksin. Hän on yhtä Isän kanssa.
Hänellä oli lupaus.
Rakkaat ystävät, haluaisin jättää teille seuraavat kaksi totuutta: -
Jumala ei koskaan jätä eikä hylkää sinua ja sinulla on Jumalan lupaus.
Herra siunatkoon sinua ja toimikoon elämässäsi Pyhän Hengen kautta.
Sinä voit poistua erämaastasi voittajana.
Älä koskaan luovuta!
Jumalassa on kaikki, mitä tarvitset elämään ja vanhurskauteen.
Jumalahan on meidän suurin auttajamme.
Rakkaat ystävät, meidän tulee kiinnittää huomiomme Raamattuun.
Mitä tahansa tapahtuukaan, -
se antaa ravinnon, sen avulla tullaan voittajaksi, -
voitetaan kiusaukset ja eletään voitokasta elämää.
Sinä ja sukulaisesi tulevat siunatuiksi, -
koska sinä tunnet Jumalan lupaukset ja voiman.
Jaa voittosi myös ympärilläsi oleville.
Älä koskaan luovuta! Jumala siunatkoon sinua!
Suomennos: Sonja Mattayev